ΜΟΥΣΙΚΟ ΛΥΚΕΙΟ ΠΑΛΛΗΝΗΣ

ΥΠΕΥΘΥΝΗ ΔΗΛΩΣΗ

Ο/Η κάτωθι υπογεγραμμένος/η.........……………………………………… κηδεμόνας του/ της μαθητή/τριας ……………………………………………………………………… επιτρέπω /δεν επιτρέπω να συμμετάσχει στην   5νθήμερη εκπαιδευτική εκδρομή που θα πραγματοποιήσει  η Γ' Τάξη του Μουσικού Λυκείου Παλλήνης στα Ιωάννινα, από Δευτέρα 10/2/14 έως Παρασκευή 14/2/14 σύμφωνα με το εγκεκριμένο πρόγραμμα του Συλλόγου Διδασκόντων του Σχολείου, που θα αναρτηθεί αναλυτικά στην ιστοσελίδα του σχολείου. 

Δεσμεύομαι ότι ο/η μαθητής/τρια θα ακολουθεί τις οδηγίες των συνοδών καθηγητών για την τήρηση των κανόνων ασφαλείας και επίτευξη των στόχων της εκπαιδευτικής εκδρομής. Επίσης, οφείλω να ενημερώσω το σχολείο σε περίπτωση που ο μαθητής έχει χρόνιο ή οποιοδήποτε άλλο πρόβλημα υγείας ή και ακολουθεί καθορισμένη φαρμακευτική αγωγή.

Το κόστος για τη μετακίνηση και τη διαμονή των μαθητών θα καθοριστεί κατόπιν της αξιολόγησης των προσφορών που θα δώσουν τα ταξιδιωτικά πρακτορεία, με κριτήρια την οικονομικότερη τιμή αλλά και την τήρηση των όρων και στόχων της εκδρομής . Το κόστος κατά άτομο υπολογίζεται περίπου από 150 έως 180 Ευρώ. Κάθε μαθητής χρειάζεται να προκαταβάλει το ποσό των 50 ευρώ έως και την Τετάρτη 18 Δεκεμβρίου, μαζί με την παρούσα δήλωση.

Η παρούσα υπεύθυνη δήλωση προσκομίζεται στο σχολείο από το γονέα και μόνο ή επικυρώνεται το γνήσιο της υπογραφής του από το ΚΕΠ και προσκομίζεται από το/τη  μαθητή/τρια.

………………………………2013

                                                                                                                                   Υπογραφή     

Συνοπτική παρουσίαση ενδεικτικού προγράμματος.

1η ημέρα,        :  Συγκέντρωση στις 8:00 στο Σχολείο και αναχώρηση για τα Ιωάννινα. Ενδιάμεση στάση στην Άρτα για μεσημεριανό φαγητό. Συνεχίζουμε για επίσκεψη στο Μουσείο Βρελλή. Άφιξη στο ξενοδοχείο, στα Ιωάννινα και τακτοποίηση στα δωμάτια. Δείπνο(κατ’ επιλογής). Το βράδυ προαιρετική νυχτερινή έξοδος στην πόλη.

2η ημέρα,         :  Πρόγευμα στο Ξενοδοχείο. Αφού πάρουμε το πρωινό μας στο μπουφέ του ξενοδοχείου, αναχωρούμε στις 10:00 για τα φημισμένα Ζαγοροχώρια. Ξεκινώντας από την Οξιά, το Πέτρινο Δάσος και το Τσεπέλοβο, συνεχίζουμε για Σκαμνέλι κι έπειτα στο Μοναστήρι της Αγίας Παρασκευής στο Μονοδένδρι, το οποίο πήρε το όνομά του από ένα μεγάλο έλατο που υπήρχε μέχρι το 1840. Το Μονοδέντρι είναι γεμάτο αρχοντικά, εκκλησιές και σχολεία. Δίπλα στο Μονοδένδρι βρίσκεται η χαράδρα του Βίκου, η οποία έχει κηρυχθεί Εθνικός Δρυμός από το 1973, έτσι ώστε να διαφυλαχθεί η σπάνια χλωρίδα και πανίδα. Κάνουμε μια στάση και απολαμβάνουμε το μεγαλείο της Φύσης. Στάση προαιρετικά για φαγητό και επιστροφή στο ξενοδοχείο αργά το απόγευμα. Δείπνο(κατ’ επιλογής). 
Εναλλακτικά σε περίπτωση κακοκαιρίας: αναχώρηση για το Μέτσοβο, το οποίο είναι κτισμένο σε υψόμετρο 1,1150 μέτρων στην οροσειρά της Πίνδου. Εκεί θα έχουμε την ευκαιρία να θαυμάσουμε τα μοναδικής αρχιτεκτονικής κτίρια από πέτρα και ξύλο, τα γραφικά σοκάκια, τα αξιοθέατα, τη Πινακοθήκη, τη Μητρόπολη της Αγίας Παρασκευής. Καθώς επίσης και τα παραδοσιακά προϊόντα του Μετσόβου. 

 3η ημέρα,: Μετά το πρωινό μας στο ξενοδοχείο, αναχώρηση στις 10:00 και επίσκεψη στο Σπήλαιο Περάματος Ιωαννίνων. Έπειτα θα έχουμε ελεύθερο χρόνο για περιήγηση στην παλιά πόλη, το Κάστρο, κι έπειτα προαιρετικά αναχωρούμε για το νησάκι της Λίμνης Παμβώτιδας που θα μεταβούμε με πλοιάριο. Η Λίμνη Παμβώτιδας είναι άρρηκτα δεμένη με το παρελθόν και το παρόν της Πόλης, γνωστή και ως Λίμνη της Κυρα-Φροσύνης. Το Νησί των Ιωαννίνων με τη Μονή του Αγίου Παντελεήμονα όπου και δολοφονήθηκε ο Αλή Πασάς, είναι ένα στολίδι με ξεχωριστό παραδοσιακό χρώμα, γραφικά λιθόστρωτα σοκάκια και όμορφα ασβεστωμένα σπίτια με λουλούδια στις αυλές τους. Ελεύθερος χρόνος για βόλτα και ψώνια.

4η ημέρα                  : Πρόγευμα  στο Ξενοδοχείο. Αναχώρηση στις 10:00 για το   Πάπιγκο, τον Βοϊδομάτη και τη χαράδρα του Βίκου. Στάση προαιρετικά για φαγητό και επιστροφή στο ξενοδοχείο αργά το απόγευμα. Δείπνο(κατ’ επιλογής). Το βράδυ προαιρετική νυχτερινή έξοδος στην πόλη.

Εναλλακτικά σε περίπτωση κακοκαιρίας: Πρόγευμα  στο Ξενοδοχείο. Αναχώρηση στις 10:00 για Νεκρομαντείο και Πηγές του Αχέροντα. Στάση για φαγητό στην Πάργα και επιστροφή στο ξενοδοχείο αργά το απόγευμα.
5η ημέρα          : Πρόγευμα  στο Ξενοδοχείο. Αναχώρηση στις 10:00 για το Μέτσοβο, το οποίο είναι κτισμένο σε υψόμετρο 1,1150 μέτρων στην οροσειρά της Πίνδου. Εκεί θα έχουμε την ευκαιρία να θαυμάσουμε τα μοναδικής αρχιτεκτονικής κτίρια, τα αξιοθέατα, τη Πινακοθήκη, τη Μητρόπολη της Αγίας Παρασκευής. Μεσημεριανό φαγητό και επιστροφή στην Αθήνα. Άφιξη στην Αθήνα στις 21:00 στο σταθμό Μετρό «Εθνική Άμυνα».

